Ventemilha

Ventemilha (oficialament en italian: Ventimiglia; en ligur: Ventemiglia) es una vila d'Itàlia, en riba de la mar Mediterranèa, situat administrativament en la província d'Impèria, en Ligúria. Se tròba au costat de Menton en Ligúria. A 25 151 estatjants. Lo gentilici es ventemilhós -osa (var. -ós -oa). Geografia Ventemilha es situada a la frontièra francoitaliana, del costat italian. La vila se trapa a 6 km de la frontièra, enriba de la mar Mediterranèa, a la boca de la val de Ròia. Le punt culminant de la comuna es lo mont Grammondo (1 378 m) situat sus la frontièra. Rotas e autorotas Ventemilha es desservida per l'autorota italiana A10, que religa Gènoa a la frontièra francesa (en continuitat amb l'autorota francesa A8), la Via Aurelia (Strada Statale 1), que religa Roma a França (en continuitat amb la nacionala 7 francesa), e la S 20, qu ven de Turin pel còl de Tenda, ont es remplaçada per la N204, e acava de davalar la val de Ròia. Camin de fèrre Ventemilha es una gara internacionala, al jonhent de la linha francesa de Marselha Sant Carles a Ventemilha, de la linha Ventemilha - Gènoa italiana, e de la linha Turin - Ventemilha francoitaliana. Comunas confrontantas italianas : Airole, Camporosso, Doçaiga, Olivetta San Michele francesas : Castellar, Menton (Aups Maritims) Istòria Ventemilha foguèt la capitala dels ligurs Intemelii, puèi una vila romana que li disián Albium Intemelium o Albintimilium, abandonada al periòde de l'invasion lombarda al profièit d'una implantacion en riba dreita de Ròia. Galariá